gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3407, del 07-01-1999 (1998/11580)

Informació pública de la revisió del Pla General de Santa Pola aprovat el 1985.
-------------------------------------------------------------------------------

### Dades del document

Número de DOGV
:   3407

Data del DOGV
:   07-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11215


Organisme emissor
:   Ajuntament de Santa Pola

Tipus de document
:   Anunci

Informació pública de la revisió del Pla General de Santa Pola aprovat el 1985. [1998/Q11442]
  
L'Ajuntament de Santa Pola, en la sessió plenària del dia 18 de desembre de 1998, va adoptar l'acord següent:
  
1. Sotmetre a exposició pública, durant el termini d'un mes, la revisió del Pla General de Santa Pola aprovat el 1985 i les modificacions posteriors, i es considerarà el document resultant com un nou Pla General de Santa Pola distint del que s'ha revisat.
  
2. Informar el públic mitjançant un anunci en el diari Información i un edicte en el Butlletí Oficial de la Província d'Alacant i en el Diari Oficial de la Generalitat Valenciana. El còmput del termini de l'apartat anterior començarà a partir de l'última publicació.
  
3. Remetre a les administracions sectorials afectades de la Generalitat i de l'estat, a l'Ajuntament d'Elx i a l'Ajuntament d'Alacant (Tabarca) una còpia d'aquest acord acompanyat de la documentació en separata que li corresponga conéixer i a l'efecte, si escau, d'emetre l'informe corresponent.
  
4. Sotmetre, conjuntament amb el Pla General, a exposició pública l'estudi d'impacte ambiental d'aquest.
  
5. De conformitat amb el que s'estableix en l'article 57 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, queden suspeses les llicències amb l'abast, el termini, el contingut i les condicions fixades en aquell, tret del que respecta a les llicències de programació, gestió i urbanització corresponents a l'obra pública de la ronda nord de Santa Pola i, en concret, a les zones afectades per la modificació puntual número 35 del Pla General d'Ordenació Urbana de 1985, pel que fa als actes necessaris per a l'execució d'aquella.
  
Cosa que es fa pública a l'efecte contingut en el mateix acord.
Diari Oficial de la Generalitat Valenciana


Sumari del DOGV 3560, del 13-08-1999 (1999/6771)

Rotlle d'apel·lació número 84/1999. Cèdula de notificació.
----------------------------------------------------------

### Dades del document

Número de DOGV
:   3560

Data del DOGV
:   13-08-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/6771


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 84/1999. Cèdula de notificació. [1999/Q6771]
  
La Secció Sisena de l'Audiència Provincial de València ha dictat, en el rotlle d'apel·lació número 84/1999, la sentència que té com a encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
Sentència número 382
  
- President: Vicente Ortega Llorca
  
- Magistrats:
  
· Rafael Sempere Doménech
  
· Purificación Martorell Zulueta
  
València, 22 d'abril de 1999
  
La Secció Sisena d'aquesta Audiència Provincial de València, integrada per les persones anotades al marge, ha vist aquest recurs d'apel·lació a ambdós efectes, interposat contra la sentència de data 30 de desembre de 1998, dictada en les actuacions de judici de menor quantia número 57 de 1998, tramitades pel Jutjat de Primera Instància número 1 de Gandia.
  
Han sigut parts en el recurs, com a apel·lant, la demandada Productos Asteca, SA, i, com a apel·lats, el demandant Banco Exterior de España, SA, i la demandada Áridos Boscá, SA, aquesta en rebel·lia.
  
Ha sigut ponent el president del tribunal.
  
Decisió
  
1. Desestimem el recurs interposat per Productos Asteca, SA.
  
2. Confirmem la sentència impugnada.
  
3. Imposem a la recurrent les costes d'aquesta alçada.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem".
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Ácidos Boscá, SA.
  
València, 14 de juliol de 1999.- La secretària: Eugenia Rosa Martín Landete.
  
Audiència Provincial de València
Diari Oficial de la Generalitat Valenciana


Sumari del DOGV 3516, del 14-06-1999 (1999/4920)

Informació pública del Projecte de Pla Especial de Protecció i Reforma Interior, amb Catàleg, Àmbit de Planejament de Desenvolupament T-1, Sant Miquel dels Reis.
-----------------------------------------------------------------------------------------------------------------------------------------------------------------

### Dades del document

Número de DOGV
:   3516

Data del DOGV
:   14-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4920


Organisme emissor
:   Ajuntament de València

Tipus de document
:   Anunci

Informació pública del Projecte de Pla Especial de Protecció i Reforma Interior, amb Catàleg, Àmbit de Planejament de Desenvolupament T-1, Sant Miquel dels Reis. [1999/Q4920]
  
El Ple de l'Ajuntament, en la sessió del dia 29 d'abril de 1999, va adoptar l'acord següent:
  
«Vist el Projecte de Pla Especial i Reforma Interior, amb Catàleg, Àmbit de Planejament de Desenvolupament T-1, Sant Miquel dels Reis, formulat per Aumsa, en compliment de l'encàrrec efectuat per l'Acord de 10 de juliol de 1998, de la Comissió de Govern; en virtut del que s'estableix en la disposició addicional tercera en relació amb l'article 38.2 de la Llei 6/1994, de 15 de novembre, Reguladora de l'Activitat Urbanística; vists els informes del Servei de Planejament; i amb el dictamen previ de la Comissió Informativa d'Urbanisme, s'acorda:
  
I. Sotmetre a informació pública, pel termini d'un mes, mitjançant anuncis en el Diari Oficial de la Generalitat Valenciana i en un diari no oficial d'ampla difusió a la localitat, el Projecte de Pla Especial de Protecció i Reforma Interior, amb Catàleg, Àmbit de Planejament de Desenvolupament T-1, Sant Miquel dels Reis.
  
II. Sol·licitar simultàniament un informe de la Conselleria de Cultura, Educació i Ciència (Direcció General de Patrimoni Artístic), en virtut del que s'estableix en l'article 34.2 de la Llei de Patrimoni Cultural Valencià.»
  
I de conformitat amb el que s'estableix en els articles 38.2.a de la Llei 6/1994, Reguladora de l'Activitat Urbanística, s'obri el període d'informació pública durant el termini d'un mes, comptador des de l'endemà de la publicació d'aquest acord en els diaris corresponents. L'expedient es troba a disposició del públic a les dependències del nou ajuntament, avinguda d'Aragó, planta baixa, Oficina d'Informació, de 09.00 a 13.00 hores.
Diari Oficial de la Generalitat Valenciana


Sumari del DOGV 3408, del 08-01-1999 (1998/10985)

RESOLUCIÓ de 23 d'octubre de 1998, de la Universitat Politècnica de València, per la qual es nomena la senyora Carmen Lloret Ferrándiz, catedràtica d'universitat, de l'àrea de coneixement de dibuix, adscrita al Departament de Dibuix.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3408

Data del DOGV
:   08-01-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/10089


Organisme emissor
:   Universitat Politècnica de València

Tipus de document
:   Resolució

RESOLUCIÓ de 23 d'octubre de 1998, de la Universitat Politècnica de València, per la qual es nomena la senyora Carmen Lloret Ferrándiz, catedràtica d'universitat, de l'àrea de coneixement de dibuix, adscrita al Departament de Dibuix. [1998/L10922]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 10 de novembre de 1997, d'aquesta universitat, plaça núm. 52/97, codi 1627, BOE de 5 de desembre de 1997, i presentada per part de la persona interessada la documentació a què fa referència el punt desé de la convocatòria,
  
Aquest rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i totes les altres disposicions que la despleguen, ha resolt nomenar la senyora Carmen Lloret Ferrándiz, amb DNI núm. 86002725, catedràtica d'universitat, de la Universitat Politècnica de València, de l'àrea de coneixement de dibuix, adscrita al Departament de Dibuix.
Diari Oficial de la Generalitat Valenciana


Sumari del DOGV 3525, del 25-06-1999 (1999/4602)

Rotlle d'apel·lació número 625/1995. Cèdula de notificació.
-----------------------------------------------------------

### Dades del document

Número de DOGV
:   3525

Data del DOGV
:   25-06-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/4602


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 625/1995. Cèdula de notificació. [1999/Q4602]
  
La Secció Sisena de l'Audiència Provincial de València, ha dictat en rotlle d'apel·lació número 625/1995, la sentència que té l'encapçalament i la part dispositiva com es diu tot seguit:
  
"Audiència Provincial de València
  
Secció Sisena
  
Sentència número 1.202
  
- President: Rafael Sempere Doménech
  
- Magistrades:
  
· Purificación Martorell Zulueta
  
· María Asunción Mollá Nebot
  
València, 18 de desembre de 1998
  
La Secció sisena d'aquesta Audiència Provincial, sent-ne ponent María Asunción Mollá Nebot, ha vist l'incident de taxació de costes, promogut en el rotlle d'apel·lació número 625/1995 per impugnació dels honoraris del procurador Antonio García-Reyes Comino per indeguts.
  
Decisió
  
Desestimem la impugnació per indegudes promogudes per Pilar Redondo Rivera i estimem procedent la taxació de costes practicada pel procurador Antonio García-Reyes Comino en rotlle d'apel·lació número 625/1995 seguits en aquesta Secció Sisena, i condemnem Pilar Redondo Rivera al pagament d'aquestes, en la quantia 11.076 pessetes, més 1.172 pessetes resultants de l'aplicació del 16 per cent de l'IVA.
  
Aquesta és la nostra sentència, la qual pronunciem, manem i firmem."
  
Aquesta cèdula es publica en el Diari Oficial de La Generalitat Valenciana, a fi que valga de notificació a la part incompareguda, la senyora Pilar Redondo Rivera.
Diari Oficial de la Generalitat Valenciana


Sumari del DOGV 3543, del 21-07-1999 (1999/6731)

RESOLUCIÓ de 15 de juliol de 1999, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de grau mitjà de coneixements de valencià i de les proves de capacitació tècnica.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3543

Data del DOGV
:   21-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6731


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 15 de juliol de 1999, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de grau mitjà de coneixements de valencià i de les proves de capacitació tècnica. [1999/S6731]
  
Per Resolució de 9 de març de 1999, del conseller de Cultura, Educació i Ciència, van ser convocades les proves per a l'obtenció de certificats administratius de coneixements de valencià (DOGV núm. 3.457, de 18 de març de 1999). En l'apartat onze s'indica que el president de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Per Resolució de 27 de maig de 1999, del president de la Junta Qualificadora de Coneixements de Valencià, es van incrementar els torns d'examen i les comissions examinadores en determinats nivells i localitats (DOGV núm. 3.507, d'1 de juny de 1999). Una vegada avaluades les proves del primer període d'exàmens corresponents al certificat de grau mitjà de coneixements de valencià i dels certificats de capacitació tècnica, resolc:
  
Primer
  
Fer pública la llista d'aspirants, amb la qualificació provisional d'apte o de no apte, de les proves per a l'obtenció dels certificats següents:
  
- Certificat de grau mitjà de coneixements de valencià.
  
- Certificat de capacitació tècnica, llenguatge administratiu.
  
- Certificat de capacitació tècnica, correcció de textos.
  
- Certificat de capacitació tècnica, llenguatge als mitjans de comunicació.
  
Les llistes es troben exposades en els taulers d'anuncis de la Conselleria de Cultura, Educació i Ciència i de les direccions territorials de Cultura i Educació.
  
Segon
  
Contra la decisió de les comissions examinadores es podrà interposar reclamació davant el president de la Junta Qualificadora de Coneixements de Valencià en el termini de quinze dies hàbils comptadors des de l'endemà de la publicació de la present resolució en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3622, del 10-11-1999 (1999/9221)

Resolució de 20 d'octubre de 1999, de l' Institut Valencià de Finances, per la qual anuncia l'emissió de pagarés de la Generalitat per un import de 13.627.536,00 euros, emissió de 20 d'octubre de 1999.
---------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1999/10/20/(1)/dof/vci/html**

### Dades del document

Número de DOGV
:   3622

Data del DOGV
:   10-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9221


Data del document
:   20-10-1999

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * deute públic
    * títol de crèdit

Resolució de 20 d'octubre de 1999, de l' Institut Valencià de Finances, per la qual anuncia l'emissió de pagarés de la Generalitat per un import de 08.507.237,00 euros, emissió de 20 d'octubre de 1999. [1999/M9221]
  
El conveni de col·laboració del programa d'emissió de pagarés de la Generalitat Valenciana, regula i especifica les característiques de les emissions de pagarés de la Generalitat Valenciana.
  
Les lleis anuals de pressupostos estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de deute de la Generalitat Valenciana en tram minorista.
  
Per això i d'acord amb la normativa exposada anteriorment, s'han adjudicat pagarés per un import de 58.463.049,00 euros, i amb la finalitat d'iniciar la seua cotització en la borsa de valors de València, resolc:
  
Anunciar l'emissió de pagarés de la Generalitat Valenciana, sota la representació d'anotacions en compte, pels terminis i els imports següents:
  
 Import adjudicat Import adjudicat
  
Termini (euros) (pessetes)
  
3 mesos 3.071.000,93 228.174.406
  
6 mesos 6.959.000,00 2.383.172.439
  
12 mesos 531.000,00 59.045.763


Còpia Permalink ELI
Diari Oficial de la Generalitat Valenciana


Sumari del DOGV 3524, del 24-06-1999 (1999/4419)

Recurs contenciós administratiu número 02/2569/1998
---------------------------------------------------

### Dades del document

Número de DOGV
:   3524

Data del DOGV
:   24-06-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/4419


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Recurs contenciós administratiu amb el número 02/2569/1998 [99/4419]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona.
  
Fa saber: Que per María Carmen Jiménez Luque i altres s'ha interposat recurs contenciós administratiu amb el número 02/2569/1998 contra resolució desestimada presumpta de Direcció General de Personal Conselleria de Cultura a sol·licituds de 16 de febrer de 1998 i 13 de maig de 1998 dels recurrents sobre complement específic d'«Especialista de Serveis Psicopedagògics Escolars».
  
Cosa que es fa pública als efectes establits a l'article 60 de la Llei d'aquesta jurisdicció.
  
València, 26 d'abril de 1999.- El secretari: José Luis de la Vega Jiménez.
  
Tribunal Superior de Justícia
Diari Oficial de la Generalitat Valenciana


Sumari del DOGV 3412, del 14-01-1999 (1998/11104)

Informació pública del projecte d'urbanització dels voltants del col·legi públic Santa Àgueda.
----------------------------------------------------------------------------------------------

### Dades del document

Número de DOGV
:   3412

Data del DOGV
:   14-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11631


Organisme emissor
:   Ajuntament de Benicàssim

Tipus de document
:   Anunci

Informació pública del projecte d'urbanització dels voltants del col·legi públic Santa Àgueda. [1998/S11150]
  
L'Alcaldia per Decret número 2.122, amb data 9 de desembre de 1998, ha acordat aprovar inicialment i sotmetre a informació pública, el projecte tècnic d'urbanització dels voltants del col·legi públic Santa Àgueda.
  
L'esmentat expedient, així com el projecte tècnic redactat per l'enginyer de camins municipal Julián Allepuz i l'enginyera tècnica industrial Carmen Fabra, amb un pressupost d'execució per contracta de 80.196.278 pessetes i global de licitació de 41.343.983 pessetes, es troba dipositat en l'Ajuntament de Benicàssim (carrer del Metge Segarra, 4) sotmés a informació pública per un període de 20 dies comptadors des de la publicació d'aquest anunci en el Diari Oficial de la Generalitat Valenciana a disposició de qui vulga examinar-lo i al qual es poden presentar les al·legacions que es consideren escaients.
  
Cosa que es fa pública per a coneixement general.
Diari Oficial de la Generalitat Valenciana


Sumari del DOGV 3543, del 21-07-1999 (1999/6609)

Informació pública de l'aprovació definitiva de la reparcel·lació forçosa de l'àrea de transferències de la modificació puntual 35.
-----------------------------------------------------------------------------------------------------------------------------------

### Dades del document

Número de DOGV
:   3543

Data del DOGV
:   21-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6609


Organisme emissor
:   Ajuntament de Santa Pola

Tipus de document
:   Anunci

Informació pública de l'aprovació definitiva de la reparcel·lació forçosa de l'àrea de transferències de la modificació puntual 35. [1999/Q6609]
  
El Ple de l'Ajuntament, en la sessió del dia 26 de maig de 1999, va aprovar definitivament la reparcel·lació forçosa de l'àrea de transferències de la modificació puntual 35.
  
Contra l'acord a què es fa referència que és definitiu en via administrativa s'hi pot interposar:
  
1. Amb caràcter potestatiu el de reposició en el termini d'un mes davant el Ple. Dins del termini del mes següent al de la interposició, caldrà resoldre'l. Si no es resol en aquest termini s'entendrà desestimat presumptament i s'hi podrà interposar el contenciós administratiu.
  
2. Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana amb seu a València, que s'hi podrà interposar en el termini de dos mesos. Aquest termini comptarà des de la notificació de l'acte si no s'ha utilitzat el potestatiu de reposició o des de la notificació de la resolució d'aquest recurs, si n'hi ha.
  
Si hi ha desestimació presumpta del recurs potestatiu de reposició, el termini serà de sis mesos des de la data en què aquella s'hi produïsca.
  
Tot això sense perjudici de poder exercitar qualsevol altre recurs que s'estime pertinent segons dret.
Diari Oficial de la Generalitat Valenciana


Sumari del DOGV 3429, del 08-02-1999 (1999/218)

RESOLUCIÓ de 2 de desembre de 1998, de la Universitat de València, per la qual es nomena, en virtut de concurs, la senyora María del Mar Devesa Carpio professora titular d'escola universitària de l'àrea de coneixement d'Economia Financera i Comptabilitat.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3429

Data del DOGV
:   08-02-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/218


Organisme emissor
:   Universitat de València

Tipus de document
:   Resolució

RESOLUCIÓ de 2 de desembre de 1998, de la Universitat de València, per la qual es nomena, en virtut de concurs, la senyora María del Mar Devesa Carpio professora titular d'escola universitària de l'àrea de coneixement d'Economia Financera i Comptabilitat. [1999/M218]
  
D'acord amb la proposta formulada per la comissió constituïda per jutjar el concurs convocat per la Resolució de la Universitat de València de 5 de febrer de 1998 (BOE de 21 de febrer de 1998) per a la provisió de la plaça de professor titular d'escola universitària (concurs número 88/1997), i tenint en compte que el concursant proposat compleix els requisits establits en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol:
  
Nomenar la senyora María del Mar Devesa Carpio professora titular d'escola universitària en l'àrea de coneixement d'Economia Financera i Comptabilitat, adscrita al Departament d'Economia Financera i Matemàtica.